Source: http://rovaniemi.cloudnc.fi/fi-FI/Toimielimet/Tarkastuslautakunta/Kokous_2442019/Tilinpaatos_ja_toimintakertomus_vuodelta(63245)
Timestamp: 2019-05-20 00:21:59+00:00
Document Index: 18746082

Matched Legal Cases: ['§ 46', '§ 118', '§ 118', '§ 40', '§ 43', '§ 45', '§ 47', '§ 48']

Tilinpäätös ja toimintakertomus vuodelta 2018, tarkastuslautakunnan käsittely | Rovaniemi
Tilinpäätös ja toimintakertomus vuodelta 2018, tarkastuslautakunnan käsittely
Tarkastuslautakunta, kokous 24.4.2019
§ 46 Tilinpäätös ja toimintakertomus vuodelta 2018, tarkastuslautakunnan käsittely
Kaupunginhallitus hyväksyi ja allekirjoitti 28.3.2019 § 118 Rovaniemen kaupungin vuoden 2018 tilinpäätöksen. Tilinpäätökseen sisältyy konsernitilinpäätös emokaupungin ja konserniyhteisöjen tilinpäätösten yhdistelmänä. Kuntayhtymät on yhdistelty Rovaniemen kaupungin omistusosuutta vastaavalla osuudella.
Kaupunginhallitus saattoi tilinpäätöksen tilintarkastajien tarkastettavaksi sekä tarkastuslautakunnan ja edelleen valtuuston käsiteltäväksi. Kaupunginhallitus oikeutti talous- ja kehittämispalvelut -yksikön tekemään tilinpäätökseen teknisluonteisia korjauksia ja tarkistuksia.
Tilintarkastajan on toukokuun loppuun mennessä tarkastettava tilikauden hallinto, kirjanpito ja tilinpäätös. Tarkastus kattaa emokaupungin tilinpäätöksen sekä siihen kuuluvan konsernitilinpäätöksen. Tilintarkastaja antaa tilintarkastuskertomuksen, jossa esitetään tarkastuksen tulokset. Jos kunnan hallintoa ja taloutta on hoidettu vastoin lakia tai valtuuston päätöksiä eikä virhe tai aiheutunut vahinko ole vähäinen, tilintarkastaja tekee asiasta tilivelvolliseen kohdistuvan muistutuksen.
Tilintarkastajan lakisääteisiin tehtäviin kuuluu myös tarkastaa, onko kunnan sisäinen valvonta ja riskienhalllinta sekä konsernivalvonta järjestetty asianmukaisesti (KuntaL 123§). Sisäisessä tarkastuksessa ja riskien hallinnassa tehdään vuoden aikana selvitysraportteja, joiden perusteella tilintarkastaja voi ottaa kantaa onko kaupunginhallituksessa reagoitu riittävästi esitettyihin korjausliikkeisiin.
Tarkastuslautakunta on arviointikertomuksissaan ottanut kantaa tilinpäätöksen sisältöön. Tilinpäätöksen tuloskorteissa käsitellään toimielimittäin ja tytäryhteisöittäin määrällisten ja laadullisten tavoitteiden saavuttamista. Lautakunta arvioi kuinka määrällisten eli tuloskortissa esitetyt tilinpäätöksen luvut tukevat tuloskortin tekstiä. Antavatko tytäryhteisöjen tuloskortit riittävästi tietoa myös tytäryhteisöjen omista yhtiöistä. Tilinpäätöksessä sanallisesti kuvailtu osio ei riitä vaan sen rinnalla on oltava myös luvut.
Ote KH:n päätöksestä 28.3.2019 § 118 sekä päätökseen liittyvä tilinpäätös vuodelta 2018 jaetaan tarkastuslautakunnan jäsenille sähköisenä oheismateriaalina. Asiakirjat ovat yleisesti luettavissa kaupungin sivuilta (www.rovaniemi.fi).
Tarkastuslautakunta merkitsee tiedoksi liitteenä 2 olevan vuoden 2017 tilinpäätöksen.
Tarkastuslautakunta kuulee tilinpäätöksestä kehitysjohtaja Riitta Erolaa ja talousarviopäällikkö Sirkka Lankilaa. Merkitään kuulemiset tiedoksi.
Tarkastuslautakunta kuuli kehitysjohtaja Riitta Erolaa ja talousarviopäällikkö Sirkka Lankilaa.
Lautakunta merkitsi kuulemiset tiedoksi.
Lautakunta totesi tilinpäätökseen tehdyt tekniset muutokset (sivut 95, 101 ja 102), ja päätti liittää ne pöytäkirjaan liitteeksi kolme.
Antti Väänänen oli poissa tämän pykälän käsittelyn aikana klo 15.13-15.16.
Rovaniemen kaupungin tilinpäätös ja toimintakertomus 2018.pdf (pdf, 3227 kt)
Pöytäkirjan ote-Kaupunginhallitus - 28.03.2019, klo 10_02.pdf (pdf, 67 kt)
Tilinpäätöksen 2018 teknisten korjausten sivut 24.4.2019.pdf (pdf, 931 kt)
§ 40 Kokoukseen osallistujat
§ 43 Työjärjestyksen hyväksyminen
§ 45 Talouskatsaus maaliskuu 2019
§ 47 Arviointikertomuksen 2018 edistyminen 04/2019
§ 48 Kokouksen päättäminen